มาทำงานที่สุราษฎร์ ก็ต้องหาอาหารพื้นถิ่นทานสิค่ะรออะไร ????

สำหรับร้านอาหารนี้ ตั้งอยู่ติดกับจันผารีสอร์ทเลยคะ หรือหากมาเที่ยวหาดนางกำ ร้านนี้จะตั้งอยู่หน้าหาดเลย

บรรยากาศร้าน : ร้านมีทั้งริมทะเล และเป็นมุมด้านใน ร้านมี 2 ชั้น มีที่นั่งรองรับเยอะเลย

เมนูของทางร้าน : มีทั้งเมนูซีฟู้ด เมนูอาหารท้องถิ่น อย่างอาหารภาคใต้ให้เลือกทานค่อนข้างเยอะ 

วันนี้สั่งมาด้วยกัน 4 เมนู

- แกงไตปลา
เสริฟมาถ้วยลึกไม่ใหญ่มาก เป็นน้ำใสๆ แต่เผ็ดมาก ทานแล้วโล่งคอดี แต่ว่าใครไม่ทานเผ็ดอาจจะต้องปากกว้างกันเลย 

- ปลาหมึกผัดไข่เค็ม ราคา 150 บาท
เมนูนี้เสริฟมาจานใหญ่มาก ปลาหมึกนุ่ม สด อร่อย ไม่มีกลิ่นคาว ผัดมารสชาติกลางๆ 

- แกงส้มปลากระพงยอดมะพร้าวอ่อน ราคา 280 บาท
เสริฟมาเป็นหม้อไฟ ให้ปลามาเยอะมาก รสชาติออกเปรี้ยวๆ จัดจ้าน เมนูนี้ยกให้เป็นเมนูแนะนำเลยจริงๆ อร่อย กลมกล่อมมาก ไม่ผิดหวังเลยคะ

- หมูทอดจันผา ราคา 150 บาท
หมูทอดเค้าชุบแป้งทอด หมูชิ้นเล็ก ไม่เหนียว นุ่มอาจจะเพราะว่าชุปแป้งมา หมักมากำลังดี

การบริการ : พนักงานที่นี่เป็นพนักงานที่บ้านๆ เหมือนชาวบ้านที่อาศัยอยู่ย่านนี้ มีความเป็นกันเอง น่ารัก ทานไปก็ได้รับบรรยากาศน่ารักๆ คะ 

สำหรับร้านนี้เราว่าราคาถูกเทื่อเทียบกับคุณภาพและปริมาณที่ได้รับ 